钦定古今图书集成/明伦汇编/官常典/第082卷 > 平阳子显恭
## 钦定古今图书集成/明伦汇编/官常典/第082卷 > 平阳子显恭

按《魏书城阳王传》：“成阳康王长寿子怀王鸾，鸾子显
恭，字怀忠，扬州别驾，以军功封平阳县开国子，邑三
百户。孝庄初，除北中郎将，迁左将军、东齐州刺史，入
为安东将军、大司农卿，寻除中军将军、荆州刺史。庄
帝既杀尔朱荣，乃除显恭使持节、都督晋建南汾三
州诸军事、镇西将军、兼尚书左仆射、西北道行台、晋”
州刺史。尔朱兆入洛后，死于晋阳。出帝初，赠卫大将
军、并州刺史，重赠车骑大将军、仪同三司。子彦昭，袭。
武定中，渔阳太守。齐受禅，爵例降。